Esboniwch sut mae cyfleoedd a heriau yng nghymuned yr ysgol yn dylanwadu ar yr addysgu, dysgu, ac agweddau eraill ar yr ysgol, e.e. lles disgyblion. Dangoswch eich dealltwriaeth drwy gyfeirio at y syniadau, cysyniadau a llenyddiaeth mewn darlithoedd, deunydd rydych wedi’i ddarllen a’ch profiadau Pontio. 
Yng nghymuned yr ysgol, mae yna lawer o wahanol gyfleoedd a heriau yn dibynnu ar ble rydych chi'n byw, eich rhyw, statws ariannol rhieni a llawer mwy. Mae rhai o’r prif gyfleoedd a heriau a wynebir yw’r adnoddau sydd ar gael, cyfranogiad rhieni a chyllid yr ysgol (Chen, 2012). Gall y cyfleoedd a’r manteision i rai plant a theuluoedd fod yn heriau ac anfanteision i blant eraill a theuluoedd yn dibynnu ar incwm y cartref yn bennaf ac y cyfleoedd sydd gyda’r plentyn. Mae'r adnoddau'n cynnwys gweithgareddau allgyrsiol sydd ar gael, mynediad i dechnoleg a mynediad at brofiadau i fyfyrwyr. Mae’r adnoddau hyn yn hanfodol ar gyfer addysg oherwydd gall y cyfleoedd gynyddu datblygiad disgyblion yn gyflymach nag mewn disgyblion nad oes ganddynt fynediad at yr adnoddau hyn. Cyfleoedd a heriau eraill y gellir dod ar eu traws yw ymgysylltiad cymunedol, demograffeg a ffactorau cymdeithasol ac economaidd. Mae ymgysylltu â’r gymuned a rhieni yn hanfodol ar gyfer llwyddiant myfyrwyr:

“Parent, family, and community involvement in education correlates with higher academic performance and school improvement. When schools, parents, families, and communities work together to support learning, students tend to earn higher grades, attend school more regularly, stay in school longer, and enrol in higher level programs.” 
                                                                                                 (www.wacoisd.org, n.d.)
Mae ffactorau cymdeithasol ac economaidd yn effeithio ar ansawdd a hygyrchedd addysg, gan gynnwys incwm y cartref, cyrhaeddiad addysgol rhieni, hil a rhyw (Jennifer, 2018). Mae lefel incwm teulu yn dylanwadu ar nifer o ffactorau a all ddylanwadu ar addysg plentyn. Gall y ffactorau hyn effeithio ar ansawdd yr addysg; gall teulu cyfoethocach fforddio gwell adnoddau a rhoi eu plentyn mewn ysgol o ansawdd uwch o'i gymharu â theulu incwm is sydd yn cyfyngu i ysgolion cyhoeddus. Gall rhyw a hil effeithio ar addysg oherwydd bod merched yn cael eu cyfyngu ar addysg mewn llawer o wledydd. Nid oes tystiolaeth i awgrymu bod hil yn gwneud gwahaniaeth mewn perfformiad academaidd felly’r efallai rheswm y gall hil effeithio ar addysg yw incwm y teulu neu yn ble mae’r teulu yn fyw (Jennifer, 2018). 

Yn yr ysgol pontio, roedd y disgyblion yn cael llawer o adnoddau o ansawdd uchel ar gyfer addysg er enghraifft ysgol coedwig, llyfrau addas, gweithgareddau ystafell dosbarth rhyngweithiol a gwefannau ac apiau addysgol. Mae’r disgyblion hefyd yn cael amgylchedd dysgu diogel, dylid hyn fod yn angenrheidiol i bob ysgol ond mae rhai ysgolion yn cael amgylchedd mwy diogel na eraill. Cafodd ysgol A gweithgareddau addysgol a theganau addysgol yn y dosbarthiadau a mas tu fas i amser egwyl. Mae'n bwysig i blant cael teganau addysgol oherwydd mae’n gallu helpu gyda datblygiad meddwl, mae llawer o deganau sydd yn gallu helpu sgiliau gwybyddol, emosiynol, ieithyddol ac echddygol (Cetin Dag, 2020). Mae’r erthygl yn mynd ymlaen i ddweud sut mae chwarae gyda theganau yn cynyddu creadigrwydd, hapusrwydd a hyder mewn plant. Yn ychwanegol, mae’n bwysig i blant chwarae gyda’i gilydd am amser egwyl oherwydd dyma ble maen nhw’n dysgu sut i rannu a dangos parch sydd yn bwysig i sgiliau bywyd “The skills learned during playing will have an important function for that child throughout life. While playing games, they learn to deal with difficulties, mutual respect, and sharing early” (Cetin Dag, 2020). Mae’r sgil o rannu yn ddefnyddiol trwy gydol fywyd oherwydd ei fod yn meithrin perthnasoedd, yn helpu i sefydlu ymddiriedaeth, ac yn creu ymdeimlad o gymuned.

Mae ymglymiad rhieni a’r gymuned yn hollbwysig i lawer o wahanol agweddau ar ddatblygiad gyda rhai agweddau yn bwysicach nag eraill. Mae cydberthynas agos rhwng gwelliannau ym mherfformiad academaidd myfyrwyr, mwy o bresenoldeb yn yr ysgol, a rhaglennu ac ansawdd gwell yn yr ysgol ac ymglymiad teulu a chymuned mewn addysg (Michael, Dittus a Epstein, 2007). Maen amlwg y bydd plant yn gwneud yn well yn eu haddysg os yw rhieni'n cymryd mwy o ran. Y rheswm dros hyn yw gall rhieni eirioli'n well ar gyfer anghenion y plentyn. Yn yr un modd, mae cynnwys y gymuned hefyd yn bwysig i addysg plant oherwydd gallant ddysgu sgiliau newydd, gall hybu eu hiechyd meddwl a gall roi anhunanoldeb gydol oes (Wells, 2021). Yn anffodus, mae gan rai plant ymglymiad isel gan rieni a'r gymuned sydd yn gallu effeithio'n negyddol ar eu perfformiad academaidd. Fel arfer, y mwy o gefnogaeth mae plentyn yn cael, y gorau y byddant yn perfformio felly heb y gefnogaeth wrth rieni a'r gymuned, ni fyddant yn gallu cyflawni’r gwaith gorau y gallant. Yn ychwanegol, mae plentyn sydd dim yn rhan o’r gymuned yn colli allan ar gyfleodd i gymdeithasu a datblygu sgiliau. Bydd plentyn sydd yn rhan o’r gymuned yn cael y cyfleoedd yma mewn gweithgareddau allgyrsiol a chlybiau cymunedol. Er mwyn cynorthwyo plant i gyrraedd eu potensial llawn, mae yn hanfodol i ysgolion, rhieni, a chymunedau i weithio gyda’r plentyn i hyrwyddo a chefnogi ymglymiad rhieni a’r gymuned yn addysg plentyn.

Yn ysgol A, maent yn rhoi profion i'w disgyblion ar ddechrau pob blwyddyn ysgol i sicrhau bod disgyblion ag anghenion dysgu ychwanegol yn dal i gael y cymorth sydd ei angen arnynt. Mae tua 22% o fyfyrwyr yr ysgol, sy’n debyg i’r gyfran genedlaethol o 21%, wedi eu dosbarthu fel rhai sydd ag anghenion dysgu ychwanegol (Adroddiad Estyn ar Ysgol Gynradd Gymraeg Lôn Las, 2018). Mae nodi'r anghenion hyn yn gynnar yn fywyd plentyn yn galluogi addysgwyr i gynnig cymorth â ffocws, a all wella cyflawniad academaidd a lles cyffredinol plant. Credaf ei bod yn dda i roi profion i ddisgyblion oherwydd gallant fod yn fuddiol am nifer o resymau “help teachers, parents and the school know how pupils are doing and what they need to spend more time on” (Parents and Teachers for Excellence Research Note Why pupils benefit from assessment, 2016). Wrth roi'r profion i ddisgyblion, nid oes angen rhoi straen arnynt, dim ond i wneud eu gorau y gallant. Nid oes angen i ddisgyblion hyd yn oed wybod eu bod yn cael eu profi (Parents and Teachers for Excellence Research Note Why pupils benefit from assessment, 2016). Mae’n rhaid i athrawon sicrhau bod pob disgybl yn cael y canlyniad gorau y gallant trwy roi profion, a hynny oherwydd eu bod yn gwneud yr amodau ar gyfer dysgu yn deg a chyfartal i bawb “Dylid sicrhau y caiff anghenion y disgyblion hyn eu diwallu fel eu bod yn cael yr un cyfleoedd i ddysgu a datblygu i’w llawn botensial â gweddill eu cyfoedion” (Ryder, 2013, t.25). Mae gan bob athro ffyrdd gwahanol a chreadigol o addysgu ond mae pob un ohonynt yn rhannu un nod, sef sicrhau bod disgyblion yn ddysgwyr uchelgeisiol, galluog yn eu dosbarth. Yn y gymuned, mae clybiau i ddisgyblion yr ysgol fel Clwb gymnasteg Urdd sydd yn wych i blant sydd heb anghenion dysgu ychwanegol ond efallai gallai hyn fod yn heriol i blant ag anghenion dysgu ychwanegol. Felly gallai'r gymuned greu clybiau ar gyfer y plant hyn fel y gallant deimlo eu bod yn cael eu cynnwys a chreu cyfeillgarwch gyda phlant eraill ag anghenion dysgu ychwanegol.

Yn ôl Estyn, “around 7% of pupils have been eligible for free school meals. This is much lower than the national percentage of 18%.” (Adroddiad Estyn ar Ysgol Gynradd Gymraeg Lôn Las, 2018). Er bod y nifer yma yn is na’r canran cenedlaethol, mae dal yn golygu bod rhai plant a theuluoedd yn byw mewn tlodi yn ardal ysgol A. Mae’r tlodi yn effeithio addysg ac iechyd corfforol a meddyliol plentyn. Y meysydd yn natblygiad plentyn a fyddai'n cael eu heffeithio fwyaf yw darllen, ysgrifennu a rhifedd (Public Health Scotland, 2020). Mae'r plant hyn hefyd yn gwneud yn waeth na'u cyfoedion yn eu cyflawniadau ysgol ac maent yn arafach yn datblygu sgiliau gwybyddol. Mae Iechyd Cyhoeddus yr Alban yn awgrymu bod gwahaniaeth sylweddol mewn gwaith academaidd rhwng yr ardaloedd mwyaf difreintiedig a’r ardaloedd lleiaf difreintiedig. Mae ysgol A yn cynnal gwersi coginio i rieni bregus sydd yn brwydro i fwydo eu teulu. Yn y gwersi yma, efallai mai rhieni yn dysgu am sut i siopa'n effeithlon a gwario llai heb brynu llai o fwyd neu syniadau ar gyfer pa brydau i'w coginio a sut i goginio'r prydau hyn neu ble i fynd os na allant fforddio bwyd. Peth arall y gall ysgolion ei wneud i ostwng cyfraddau tlodi yw gweithio gyda’r gymuned a busnesau o fewn y gymuned i roi i’r teuluoedd sydd ei angen fwyaf. Mae yna sefydliadau eisoes sy’n gweithio ochr yn ochr â chymunedau ac ysgolion i helpu teuluoedd sy’n dioddef o dlodi (How schools and communities are working together to fight poverty and change lives, 2019). Mae ysgol A yn rhoi i’r gymuned trwy wneud cyfraniadau i fanciau bwyd lleol a gwneud casgliad eglwys i’r digartref. Gall yr ysgol annog busnesau yn y gymuned i gyfrannu hefyd i wneud fwy o effaith a’r tlodi yn yr ardal.

Ar wefan ysgol A, mae yna dudalen iddyn nhw’n rhannu ei chredoau a gwerthoedd ac un o’r gwerthoedd yw’r iaith Cymraeg (www.ygglonlas.co.uk, n.d.). Mae’r ysgol hefyd yn ymfalchïo yn dreftadaeth a'u traddodiadau Cymraeg sydd yn dangos bod yr ysgol yn teimlo’n falch i fod yn ysgol gynradd Gymraeg. I’r rhieni sydd yn ddi-gymraeg, mae’r ysgol yn cynnal gwersi Cymraeg iddyn nhw, bydd y gwersi yma yn helpu’r rhieni ond hefyd bydd yn helpu’r disgyblion gan fod ei rheini yn gallu siarad â nhw yn ei fam iaith ac yn gallu helpu gyda gwaith academaidd. Mae’r gwersi yma yn arwyddocaol am gynyddu'r nifer y siaradwyr Cymraeg yn yr ardal oherwydd mae dim 10% o’r disgyblion sy’n mynychu ysgol A yn dod o gartrefi Cymraeg (Adroddiad Estyn ar Ysgol Gynradd Gymraeg Lôn Las, 2018). Trwy siarad iaith eich gwlad, gallwch deimlo'n fwy cysylltiedig â'ch cymuned a fydd yn gwneud i blant gael ymdeimlad o berthyn. Mantais arall o ysgol gynradd Gymraeg yw bod plant a fagwyd mewn gwlad wahanol ac wedi ymfudodd i Gymru yn cael y cyfle i ddysgu iaith arall. Gall hyn hybu amrywiaeth a chynwysoldeb o fewn cymuned yr ysgol a chreu awyrgylch cyfeillgar i bob plentyn a’u teuluoedd. Cyflwynodd y Cynulliad Cenedlaethol brosiect o'r enw Siarter Iaith ar gyfer holl ysgolion Cymru. Pwrpas hyn yw hybu’r iaith Gymraeg, meithrin naws Gymreig ac annog myfyrwyr i hybu'r iaith Gymraeg. Rhaid i’r ysgolion gadw at fframwaith a ddarperir gan y Siarter (www.pontarddulaisprimaryschool.co.uk, n.d.). Mae pob aelod o’r gymuned yn gallu helpu gyda’r Siarter Iaith “all members of the school community have a part to play, the school council, learners, workforce, parents, carers, governors and the wider community” (hwb.gov.wales, n.d.) Trwy gydweithio gyda'r gymuned, gall yr ysgol gynyddu defnydd cymdeithasol plant a phobl ifanc o'r Gymraeg.

I grynhoi'r hyn yr wyf wedi'i ddysgu am sut mae ysgolion yn gweithio gyda chymunedau, y mae trwy bartneriaethau a chydweithrediad rhwng athrawon, teuluoedd, ac aelodau o'r gymuned, mae ysgolion yn ymgysylltu â'u cymunedau lleol. Gall hyn olygu bydd rhieni a phobl o’r gymuned yn cael barn wrth wneud penderfyniadau, cynnal gweithgareddau cymunedol yn yr ysgol, a chynnig gwasanaethau ac adnoddau i deuluoedd. Er mwyn cynnig mwy o adnoddau a chymorth i fyfyrwyr a theuluoedd, gall ysgolion gydweithio â sefydliadau dielw lleol. Pan fyddaf i yn dysgu mewn ysgol, byddaf yn gobeithio bydd y cydweithrediadau hyn yn gwella canlyniadau myfyrwyr trwy roi amgylchedd sy'n annog dysgu. Mae safonau athrawon cymwys yn amlinellu'r galluoedd, y ddealltwriaeth a'r ymddygiad sy'n diffinio arfer gwych ac yn annog datblygiad proffesiynol. Y safonau athro cymwys fwyaf pwysig i gael effaith da ar addysg plant yw addysgeg, arweinyddiaeth, dysgu proffesiynol, arloesi a chydweithio (Welsh Government, 2019). Y ddau sgil sydd yr effeithio'r gymdeithas fel athro yw arweinyddiaeth a chydweithio oherwydd mae cydweithio a siarad amdano sut gall pawb yn y gymuned weithio yn well yn gadael i’r syniadau ledu ac mae arweinyddiaeth yn gadael i’r newyddion tyfu (Welsh Goverment, 2019). Bydd y sgiliau arall sydd angen i gael safonau athro cymwys yn hanfodol hefyd oherwydd mae’r pump sgil yn cydweithio gyda’i gilydd.

